text: Báðir Betrideildardystirnir í dag endaðu 3-0. AB vann lykladyst móti TB og nærkast harvið strikuni. B36 minkaði aftur um munin til KÍ og legði trýst á HB og Víking.
text: #000002
text: AB er av álvara á lívi, og stórur spenningur er í botnstríðnum. B36 heldur fram við at vinna á lægru liðunum og liggur væl á 2. plássi. Hetta eru niðurstøðurnar eftir teir báðar Betrideildardystirnar seinnapartin.AB fekk dreymabyrjan, tá TB vitjaði til tað, ið sá út til at vera ein lagnudyst fyri argjamenn. Nýggi maðurin í TB-málinum, Allan Müller, kom illa inn í dystin, og eftir tveir minuttir var 1-0. Fimm minuttir seinni var Filip í Liða sendur avstað, og so sendi 22-ára gamli argjamaðurin bóltin í TB-málið. Fyrstu málini hjá Filipi í Betrideildini í næstan fýra ár. Hann var vekk í trý og eitt hálvt ár vegna skaða.Málini løgdu grundarlagið, og TB fekk ikki svarað aftur. Marius Kryger Lindh staðfesti sigurin í 58. minutti. 3-0 og trý ógvuliga kærkomin stig til AB, sum nú er frammanfyri ÍF og trý stig frá TB - næsta vikuskifti kemur ÍF at vitja til enn eitt botnbrak. Aldursforsetin hevur ongan sigur eftir summarsteðgin. Av teimum seinastu fimm dystunum eru fýra á heimavølli. Útidysturin verður í Fuglafirði í næstseinasta umfari.B36 greiddi sína skyldu á Eiði. Eisini har komu tvey skjót mál, og Hannes Agnarsson setti endaligt punktum, tá fimm minuttir vóru eftir. B36 hevur bert tapt móti KÍ og HB í ár og liggur ógvuliga væl fyri í evropeiska stríðnum - HB og Víkingur hittast týskvøldið - Møguleikin fyri FM er eisini framvegis til staðar, hóast hann er lítil.Ein dystur verður í annaðkvøld, tá B68 vitjar í Klaksvík. HB og Víkingur bresta saman týskvøldið.22. umfar í Betrideildini hjá monnumÍ dag, sunnudagin 17. september AB - TB 3-0 (2-0)3' Filip í Liða 1-08' Filip í Liða 2-058' Marius Kryger Lindh 3-0EB/Streymur - B36 0-3 (0-2)4' Valerijs Sabala 0-116' Jann Julin Benjaminsen 0-2 85' Hannes Agnarsson 0-3Í gjár, leygardagin 16. septemberÍF - 07 Vestur 0-3 (0-2)24' Daniel Obbekjær, br. 0-131' Ási Dam 0-290 (+4)' Albert Theis Nielsen 0-3Reytt kort: Ruben Møller Nielsen (85')Í morgin, mánadagin 18. september18.00: KÍ - B68Týsdagin 19. september18.00: HB - VíkingurStøðan: Skýggjamynd: fsf.fo
text: #000004
text: Vinarliga broyt tínar kennifíla - og privatlívsstillingar fyri at síggja hetta innihald
text: #000005
text: Brandur skoraði sítt fyrsta mál fyri Fredrikstad
text: #000011